Preuzvišeni oče biskupe, monsinjore doktore Vlado Košiću, cijenjena predstojnice Katehetskog ureda časna sestro Smilja Čirko, poštovani kolege ravnatelji i ravnateljice, poštovani gosti i uzvanici, dragi prijatelji, najsrdačnije vas pozdravljam u ime svih ravnatelja osnovnih škola i u svoje osobno ime.

Iznimna mi je čast i veliko zadovoljstvo što mogu s ovog mjesta zahvaliti našem dragom preuzvišenom ocu i svim njegovim suradnicima na suradnji i brizi za nas i naše učenike koja nije izostala ni ove godine.

U ovim izazovnim vremenima velika ste nam nada i nadahnuće u svakodnevnom radu sa našom djecom koju nastojimo odgojiti da poštuju vrijednosti koje nam vi kao primjer u svom svakodnevnom radu dajete. A to su: iskrenost, čast, poštenje, vjera u male ljude i dobra djela.

Hvala vam, oče biskupe, na svemu što svakodnevno činite i tako nam približujete Božju milost bez koje nema uspješnog i sretnog života. Pomažete nam tako da naša djeca kreću ispravnim putem vjere i zahvalnosti prema svemu što im se nađe na putu.

Neka nas i sljedeće godine dragi Bog blagoslovi i podari nam vašu brigu kojom nas nesebično darujete. Želimo vam puno zdravlja, Božjeg blagoslova i osobne sreće kako bismo svi zajedno, sa vašim blagoslovom proveli i novu nadolazeću godinu.

Obasjani srećom iščekivanja rođenja Božjega Sina želimo vama pastirima i svim vjernicima čestit Božić i sretnu Novu godinu.